*Bilag 4: Redegørelse for økonomiske og organisatoriske forhold*

1. **Organisation**

|  |
| --- |
| *Ansøger skal redegøre for den selvstændige juridiske enheds økonomiske og organisatoriske forhold, herunder for ledelsen, ansatte og ejerkredsen, samt hvorledes adskillelse fra andre selskaber eller lignende er sikret.**Tilladelseshaver skal være en selvstændig juridisk enhed, hvis eneste formål er at drive det digitale public service-lydunivers med indhold til børn og unge med tilskud.* *Tilladelseshaver skal have kapacitet til at producere lydprogrammer.* *Tilladelseshaver skal have en selvstændig redaktion.* *Tilladelseshaver skal have en ansvarshavende redaktør, der ikke samtidig må være beskæftiget ved andre medievirksomheder, herunder virksomheder, der udøver programvirksomhed efter radio- og fjernsynslovens § 1 eller på anden måde udbyder en audiovisuel eller lydbaseret medietjeneste eller modtager støtte efter § 1 i lov om mediestøtte.*  |

1. **Økonomi**
	1. **Budgetoverslag for den planlagte programvirksomhed (vedlægges som særskilt bilag)**

Budgetoverslaget skal indeholde oplysninger om eventuelle indtægter og udgifter inklusive forventning til overskud for hele tilladelsesperioden. Udgifter og eventuelle indtægter skal specificeres og indeholde omkostningsfastsættelse af følgende som minimum:

* Administration
* Rettighedsbetaling
* Markedsføringsomkostninger
* Distributionsomkostninger
* Udvikling og drift af app
* Udvikling og drift af hjemmeside
* Øvrige omkostninger forbundet med den planlagte public-serviceprogramvirksomhed

Vedr. supplerende indtægter:

*Eventuelle indtægter, der hidrører fra sponsorering og produktplacering af sådanne programmer, betragtes som indtægter, der er knyttet til public service-programvirksomheden og skal medgå til finansiering af public service-virksomheden.*

*Eventuelle indtægter, der hidrører fra tilrådighedsstillelse af programudbuddet på tredjepartsplatforme, betragtes som indtægter, der er knyttet til public service-programvirksomheden og skal medgå til finansieringen af public service-virksomheden.*

* 1. **Plan for driften**

|  |
| --- |
| *Ansøger skal fremlægge en plan for driften, der dækker hele tilladelsesperioden.* |

1. **Erfaring og kompetencer**

|  |
| --- |
| *Ansøger bedes redegøre for den selvstændige juridiske enheds kompetencer i relation til den planlagte public service-programvirksomhed.**I redegørelsen skal desuden indgå dokumenterede erfaringer i relation til den planlagte public service-programvirksomhed.* *Den selvstændige juriske enhed kan basere sin virksomhed på andre enheders formåen og ressourcer, herunder eksempelvis underleverandører eller enheder, der er helt eller delvist ejet af ejerkredsen. I givet fald skal ansøger godtgøre, at den selvstændige juridiske enhed fuldt ud – med respekt for kravet om økonomisk adskillelse – kan råde over de beskrevne ressourcer.* |

Dato:

Underskrift, tegningsberettigede: